Arrangementet er det første i sesongen som har et nytt format spesifikt tatt i bruk for de Grands Prix-helgene som inkluderer det ekstra sprintløpet. Formatet vil bestå av en enkel treningsøkt på fredag, etterfulgt av kvalifiseringen som vil sette startrekkefølgen for søndagens løp. På lørdag kjøres en egen kvalifisering kalt "sprint shootout", i stedet for trening 2, som setter startrekefølgen for sprinten. Det tradisjonelle Grand Prix-løpet avholdes fortsatt på søndag. Den nye sprintkvalifiseringen kjøres kortere enn den tradisjonelle kvalifiseringen: Q1 vil vare i tolv minutter, Q2 ti minutter og Q3 åtte minutter. I tillegg er nye dekk obligatorisk for hver fase, med medium-dekk for Q1 og Q2, og soft-dekk for Q3.